Борис Младенов-Young
С пари не може всичко да се купи…

chitanka.info

С пари не може всичко да се купи!

Купуваш с тях имоти и коли,

дори медали, чужди спортни купи,

шофьор, с волана да те отмени…

Но младостта, пропуснатото време,

кръга на твоя скъп житейски свят,

природата от теб като отнеме,

не можеш да ги купиш пак назад.

И ако безнадеждно заболееш,

а няма днес за болестта ти лек,

с пари, с богатство няма да успееш,

на служба да „наемеш“ друг човек,

да боледува вместо теб, и в гроба

да слезе вместо твоята особа.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.